CELEX: 32021D1181
Language: ro
Date: 2021-07-13 00:00:00
Title: Decizia (UE) 2021/1181 a Consiliului din 13 iulie 2021 privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul de liber schimb dintre Uniunea Europeană și Republica Socialistă Vietnam, în ceea ce privește adoptarea regulamentului de procedură al Comitetului pentru comerț

19.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 256/99
               
            
         DECIZIA (UE) 2021/1181 A CONSILIULUI
         din 13 iulie 2021
         privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul de liber schimb dintre Uniunea Europeană și Republica Socialistă Vietnam, în ceea ce privește adoptarea regulamentului de procedură al Comitetului pentru comerț
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 alineatul (1) și articolul 100 alineatul (2) și articolul 207 alineatul (4) primul paragraf, coroborate cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul de liber schimb între Uniunea Europeană și Republica Socialistă Vietnam (denumit în continuare „acordul”) a fost încheiat de Uniune prin Decizia (UE) 2020/753 a Consiliului (1) și a intrat în vigoare la 1 august 2020.
                  
               
                     (2)
                  
                  
                     În temeiul articolului 17.1 alineatul (4) litera (f) din acord, Comitetul pentru comerț instituit prin acord (denumit în continuare „Comitetul pentru comerț”) își poate adopta propriul regulament de procedură.
                  
               
                     (3)
                  
                  
                     Comitetul pentru comerț, în cursul primei sale reuniuni, urmează să își adopte propriul regulament de procedură, astfel cum se prevede în acord.
                  
               
                     (4)
                  
                  
                     Prin urmare, este oportun să se stabilească poziția care urmează să fie adoptată, în numele Uniunii, în cadrul Comitetului pentru comerț în ceea ce privește adoptarea regulamentului de procedură al Comitetului pentru comerț pentru a asigura eficacitatea punerii în aplicare a acordului.
                  
               
                     (5)
                  
                  
                     Prin urmare, poziția Uniunii în Comitetul pentru comerț ar trebui să se bazeze pe proiectul de decizie a Comitetului pentru comerț,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul primei reuniuni a Comitetului pentru comerț instituit prin Acordul de liber schimb dintre Uniunea Europeană și Republica Socialistă Vietnam, în ceea ce privește adoptarea regulamentului de procedură al Comitetului pentru comerț, se bazează pe proiectul de decizie a Comitetului pentru comerț (2).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 13 iulie 2021.
            
               
                  Pentru Consiliu
               
               
                  Președintele
               
               A. ŠIRCELJ
            
         
         
            (1)  Decizia (UE) 2020/753 a Consiliului din 30 martie 2020 privind încheierea Acordului de liber schimb între Uniunea Europeană și Republica Socialistă Vietnam (JO L 186, 12.6.2020, p. 1).
         
            (2)  A se vedea documentul ST 10040/21 la http://register.consilium.europa.eu